ศบค. คง 'ล็อกดาวน์' 14วัน ขยาย 29 จังหวัดพื้นที่แดงเข้ม /ติดตามรายงานผลประกอบการไตรมาสสอง รวมถึงกำหนดนโยบายการเงินของ ธปท. /SET 1510-25 หุ้นแนะนำ EPG, GLOBAL
2 สิงหาคม 2564

Tourism and Transport sectors: ติดตาม AAV เผย 'ไทยแอร์เอเชีย' ขยายเวลาหยุดบินชั่วคราวถึง 8 ส.ค. โดยจะรอดูประกาศของรัฐบาลซึ่งหากล็อกดาวน์ต่อ ไม่สามารถทำการบินได้ในเดือน ส.ค.นี้ทำให้สายการบินไทยแอร์เอเชียมีรายได้เป็นศูนย์ และอาจจะไม่ได้จ่ายเงินเดือนให้แก่พนักงานเลย โดยจะยื่นเรื่องขอความช่วยเหลือจากสำนักงานประกันสังคมให้ช่วยจ่ายรายได้ชดเชยแก่พนักงานของไทยแอร์เอเชียซึ่งปัจจุบันมีจำนวนกว่า 5,000 คน ขณะที่ BA ประกาศหยุดบินเส้นทางสมุย-ภูเก็ตชั่วคราวตั้งแต่ 3 ส.ค. หลังภูเก็ตยกระดับมาตรการควบคุมโควิด-19
Domestic consumption sectors: ประชุม ศบค. ศบค.เพิ่ม 16 จว.เป็นพื้นที่ควบคุมสูงสุดและเข้มงวด งดขนส่งสาธารณะข้ามจังหวัด ผ่อนให้ร้านอาหารในห้างขายเดลิเวอรี่เท่านั้น ทั้งนี้ ข้อกำหนดเหล่านี้จะเริ่มบังคับใช้วันที่ 3 ส.ค. - 18 ส.ค.จากนั้นจะมีการพิจารณาทบทวน หากสถานการณ์ไม่ดีขึ้นสามารถยืดไปถึง 31 ส.ค. ขณะที่ตัวเลขการติดเชื้อใน กทม. เริ่มทรงตัว และอัตราการฉีดวัคซีนใน กรุงเทพฯและปริมณฑล (อย่างน้อง 1 เข็ม) เพิ่มเป็น 64.21% แต่การติดเชื้อในต่างจังหวัดยังคงน่ากังวล
ICT sector: ติดตามข่าวเรื่องแผนธุรกิจของ Telenor ในประเทศไทย โดย นวค.ของ KS ให้โอกาส 25% ที่ Telenor จะออกจากตลาดไทยเหมือนที่ออกจากพม่าด้วยเหตุผลเรื่องธรรมาภิบาล เพราะ DTAC สร้างรายได้และ EBITDA ให้กลุ่ม Telenor ในสัดส่วนสูงราวๆ 20% ขณะที่โอกาสที่จะควบรวมกับรายอื่นเพื่อเพิ่มความสามารถในการแข่งขันเหมือนที่ตลาดมาเลเซียมีโอกาส 50% และการทำ asset monetization โดยขายเสาเข้า Tower Co หรือ Infra funds มีสูงถึง 75%
Financial sector: ติดตาม ธปท. ขยายเวลามหกรรมไกล่เกลี่ยหนี้เช่าซื้อรถยนต์ออนไลน์อีก 1 เดือน หรือสิ้นสุด 31 ส.ค.2564 หลังโควิด-19 ยังระบาดรุนแรง เผยที่ผ่านมามีลูกหนี้ขอเข้าโครงการแล้วกว่า 2.4 หมื่นรายมีทั้งขอลดค่างวด พักชำระหนี้ รับรถที่โดนยึดมาผ่อนต่อ ติดตามการกำหนดอัตราดอกเบี้ยนโยบายของ ธปท. โดยตลาดประเมินว่า กนง. จะคงดอกเบี้ยนโยบายที่ 0.5% แต่หาก กนง. ตัดสินใจลดดอกเบี้ยนโยบายสวนเทรนโลกมองจะทำให้บาทอ่อนค่าและเป็นบวกกับกลุ่มส่งออก ขณะที่ผลกระทบต่อกลุ่มธนาคารพาณิชย์จะขึ้นกับมาตรการเรื่องการนำส่งเงินเข้ากองทุน FIDF โดยปัจจุบัน ธปท.ได้ขยายเวลาส่งเงินเข้ากองทุนฯ ในอัตรา 0.23% จนถึงสิ้นปีนี้
2Q21 earnings results: ติดตามการประกาศงบ 2Q21 2 Aug (THCOM), 3 Aug (ADVANC, FPT), 4 Aug (FTREIT), 5 Aug (LPN, WHART) 6 Aug (PSL, GPSC, GGC, SAT)
มุมมองตลาดหุ้น/ กลยุทธ์การลงทุน วันนี้คาด SET แกว่งในกรอบ 1510-25   แนะ  EPG, GLOBAL
1) EPG (ราคาพื้นฐาน 15.00 บาท) คาดรายงานงบ 2Q21 เติบโตดี 270% เท่า YoY และ +12% QoQ เติบโตดีทั้ง 3 ธุรกิจหลัก 2) GLOBAL (ราคาพื้นฐาน 28.00  บาท) รายงานงบไตรมาส 2 ที่ดีกว่าเราและตลาดคาด ปรับคาดการณ์กำไรขึ้น 5-13% จากงบที่ออกมาดีกว่าคาดและสะท้อน GPM ที่คาดว่าจะสูงขึ้นจากการปรับเพิ่มค่าขนส่ง
รายงานตัวเลขเศรษฐกิจ 
วันจันทร์ ติดตาม ตัวเลข Caixin PMI ภาคการผลิตของจีนเดือน ก.ค. คาด 51 จุด ทรงตัว MoM ตัวเลข PMI ภาคการผลิตของเกาหลี เดือน ก.ค. คาด 52.7 จุด (ลดลง 2.2% MoM) ตัวเลข PMI ภาคการผลิตของญี่ปุ่นเดือน ก.ค. โดย Jibun Bank คาด 52.2 จุด ทรงตัว MoM ตัวเลข PMI ภาคการผลิตของเยอรมัน และสหรัฐฯ เดือน ก.ค. คาด 65.6 จุด และ 60.4 จุด ทรงตัว MoM
วันอังคาร ติดตาม การประชุมธนาคารกลางของออสเตรเลียคาดคงอัตราดอกเบี้ยนโยบายที่ 0.1%
วันพุธ ติดตาม การประชุมธนาคารกลางของไทยคาดคงอัตราดอกเบี้ยนโยบายที่ 0.5% ตัวเลข PMI ภาคบริการของยูโรโซนเดือน ก.ค. คาด 60.4 จุด (+3.6% MoM) ตัวเลข ISM non-manufacturing PMI ของสหรัฐฯ เดือน ก.ค. คาดทรงตัว MoM ที่ 60.1 จุด
วันพฤหัสฯ ติดตาม ตัวเลขอัตราเงินเฟ้อทั่วไปและอัตราเงินเฟ้อพื้นฐานของไทยเดือน ก.ค. คาด +1.3% YoY และ +0.5% YoY ตามลำดับ ตัวเลขดัชนีความเชื่อมั่นผู้บริโภคของไทยเดือน ก.ค. การประชุมธนาคารกลางอังกฤษคาดคงอัตราดอกเบี้ยนโยบายที่ 0.1% ตัวเลขการขอรับสวัสดิการว่างงานของสหรัฐฯรายสัปดาห์คาด 3.70 แสนคน (-7.5% WoW)
วันศุกร์ ติดตาม ตัวเลขการจ้างงานนอกภาคเกษตรของสหรัฐฯ เดือน ก.ค. คาด 9 แสนตำแหน่ง (+5.9% MoM) อัตราการว่างงานของสหรัฐฯ เดือน ก.ค. คาด 5.8% จากเดือนก่อนที่ 5.9% ขณะที่ตัวเลขค่าจ้างรายชั่วโมงเดือน ก.ค. คาด +0.3% MoM และ +3.6% YoY